b'\n_START_ARTICLE_\nAnton Zvonko Robar\n_START_SECTION_\n\xc5\xbdivljenje\n_START_PARAGRAPH_\nKot predmetni u\xc4\x8ditelj zgodovine in geografije je ve\xc4\x8d let pou\xc4\x8deval na osnovni \xc5\xa1oli Franja Goloba na Prevaljah._NEWLINE_S pisanjem se je ukvarjal \xc5\xbee kot \xc5\xa1tudent in sodeloval v literarnem kro\xc5\xbeku Suhodol\xc4\x8dan, Rozman, Kovi\xc4\x8d, ki ga je vodil profesor Bo\xc5\xbeidar Borko._NEWLINE_Poleg pedago\xc5\xa1kega dela je na \xc5\xa1oli vodil kro\xc5\xbeek mladih raziskovalcev, ki so pou\xc4\x8devali zgodovino Prevalj in okolice. Na \xc5\xa1oli je vodil tudi dramski kro\xc5\xbeek, ki je skoraj vsako leto uprizoril eno mladinsko igrico. Z igrico Franceta Bevka Ton\xc4\x8dek, ki jo je sam priredil, je dramski kro\xc5\xbeek pri\xc5\xa1el celo na republi\xc5\xa1ko tekmovanje. Na Holmcu je vodil dramsko skupino starej\xc5\xa1ih igralcev, s katero je uprizoril \xc4\x8dez dvajset ljudskih iger. Za njegovo igro Gozdovi \xc5\xa1ume je dramska skupina dobila prvo nagrado Slovenjgraj\xc5\xa1kega okraja.'